महेन्द्रभटनागर 'हम मुसकराएंगे' बालरचना में बच्चों को संकटों का सामना करते हुए सदैव मुसकराते रहने के लिए कहते हैं। तूफ़ान का सामना करते हुए, प्राण की परवाह न करते हुए, मातृभूमि के मान-सम्मान का ध्यान रखते हुए, देश की स्वाधीनता के गीत गाने की बात करते हैं। राह के सारे अवरोधों को, आत्मविश्वास के साथ, मिटा देने का आग्रह करते हैं। हृदय में अनेकता में एकता का भाव लिए, परिश्रमपूर्वक धरा पर स्वर्ग लाने का आह्वान करते हैं। काव्यकार, जगमग दीपों से प्यार करने वालों को फूलों का मधुर उपहार सँजोए, देखने के इच्छुक हैं। वे संसार के जन-जन को हँसता-विहँसता देखना चाहते हैंः